text: Studerende dyster mod erhvervsfolk om at drive virksomhed
  06 oktober 2016 kl. 17.26
  Det er fedt at opleve virkelighedens verden, mente flere elever, da der torsdag blev kæmpet om hvem der var bedst til at drive en fiktiv virksomhed.
  Kampen blev kæmpet på kompetencer, da IBC i Kolding torsdag arrangerede et såkaldt Business Combat.
  Opgaven gik ud på, at studerende og erhvervsfolk skulle kæmpe om at drive en fiktiv virksomhed.
  Kristine Abplanalp, 3.A, IBC Kolding: "Det er rigtig, rigtig fedt. For vi oplever lidt, hvordan det er ude i den virkelige verden."
  - Det er en noget anderledes måde at gøre det på – og et anderledes netværksarrangement i forhold til mere traditionelle foredrag. En fantastisk måde at gøre det på, siger afdelingsdirektør i Middelfart Sparekasse Kolding, Stephan Lorenzen, til TV SYD.
  Der blev dystet mod hinanden i hold. Hvert hold var sammensat af tre handelsskoleelever og tre repræsentanter fra det lokale erhvervsliv.
  Spillet skal give de studerende en bedre forståelse af, hvad der kræves for at drive en virksomhed.
  - Det er rigtig, rigtig fedt. For vi oplever lidt, hvordan det er ude i den virkelige verden. I stedet for at vi bare sidder med alt det, vi har lært i bøgerne, og arbejder med opgaver, siger Kristine Abplanalp, der går i 3.A.
  IBC i Kolding stod bag torsdagens Business Combat. Men det var ikke kun de studerende, der fik noget ud af øvelsen.
  - Det er første gang, vi er med. Men jeg tror ikke det er sidste gang, slutter Stephan Lorenzen.
  